b'\n_START_ARTICLE_\nPro Musica\n_START_SECTION_\nIstoric\n_START_PARAGRAPH_\nLa 15 ianuarie\xc2\xa01973\xc2\xa0grupul sus\xc8\x9binea primul concert, \xc3\xaen sala actualului Liceu Pedagogic \xe2\x80\x9dCarmen Silva\xe2\x80\x9d din Timi\xc8\x99oara. Dou\xc4\x83 luni mai t\xc3\xa2rziu f\xc4\x83ceau primele \xc3\xaenregistr\xc4\x83ri la Radio Timi\xc8\x99oara, cu sprijinul d-nei Lucia Bolean\xc8\x9bu._NEWLINE_Piesa \xe2\x80\x9dPoarta de foc\xe2\x80\x9d, \xc3\xaenregistrat\xc4\x83 la Spectacolul Concurs al Forma\xc8\x9biilor Vocal Instrumentale \xe2\x80\x9eClub A\xe2\x80\x9d\xc2\xbb \xc3\xaen martie\xc2\xa01981\xc2\xa0\xc3\xaen componen\xc8\x9ba Ilie Stepan, Nicolae Crakovszki, Vasile Dolga, \xc8\x98erban Lupu (compozi\xc8\x9bie D. Krauser, S. Dandu) s-a reg\xc4\x83sit pe\xc2\xa0 LPul \xe2\x80\x9dClub A\xe2\x80\x9d dedicat acestui spectacol \xc8\x99i scos de Electrecord \xc3\xaen luna urm\xc4\x83toare, pe 13 aprilie._NEWLINE_\xc3\x8en\xc2\xa01986\xc2\xa0i-a fost dedicat\xc4\x83 grupului una dintre fe\xc8\x9bele albumului\xc2\xa0 Electrecord \xe2\x80\x9dForma\xc8\x9bii rock 9\xe2\x80\x9d, pe care se reg\xc4\x83sesc \xe2\x80\x9dLogica timpului\xe2\x80\x9d, \xe2\x80\x9d\xc8\x98i dac\xc4\x83\xe2\x80\xa6\xe2\x80\x9d \xe2\x80\x9dMetamorfoz\xc4\x83\xe2\x80\x9d \xc8\x99i \xe2\x80\x9dPas\xc4\x83rea <<P>>\xe2\x80\x9d. Solist vocal este Nae Tarnoczi (d. 2009), la chitar\xc4\x83 solo c\xc3\xa2nt\xc4\x83, al\xc4\x83turi de Ilie Stepan , Grigore Hariga, la bas \xe2\x80\x93 Richard Schoring, la baterie \xe2\x80\x93 Vasile Dolga, iar la claviaturi Toni Furtun\xc4\x83, versurile, cu excep\xc8\x9bia celor apar\xc8\x9bin\xc3\xa2nd poetului na\xc8\x9bional din \xe2\x80\x9d\xc8\x98i dac\xc4\x83 \xe2\x80\xa6\xe2\x80\x9d, fiind semnate de Marian Odangiu._NEWLINE_Albumul \xe2\x80\x9dRock barock\xe2\x80\x9d a fost \xc3\xaenregistrat \xc3\xaen studioul Tomis din Bucure\xc8\x99ti \xc3\xaen ianuarie\xc2\xa01988\xc2\xa0 \xc8\x99i a ap\xc4\x83rut la Electrecord \xc3\xaen acela\xc8\x99i an. Include o alt\xc4\x83 crea\xc8\x9bie eminescian\xc4\x83 \xe2\x80\x9dDintre sute de catarge\xe2\x80\x9d, dar \xc8\x99i piese-reper \xc3\xaen istoria grupului, culmin\xc3\xa2nd cu cea titlu, care \xc3\xaencheie LP-ul. Versurile acestora apar\xc8\x9bin\xc2\xa0 tot lui Marian Odangiu, iar muzica- lui Ilie Stepan. Vocea grupului este Tic Petro\xc8\x99el, iar al\xc4\x83turi de Ilie Stepan, Grigore Bujor-Hariga \xc8\x99i Vasile Dolga apare la acest album Christian Podratzky, la chitar\xc4\x83-bas._NEWLINE_Piesa-simbol pentru decembrie 1989 \xe2\x80\x93 \xe2\x80\x9dTimi\xc8\x99oara\xe2\x80\x9d a ap\xc4\x83rut \xc3\xaen rom\xc3\xa2n\xc4\x83 \xc8\x99i englez\xc4\x83 pe un single editat \xc3\xaen Austria \xc3\xaen\xc2\xa01990.\xc2\xa0 \xc3\x8en 14-15 februarie grupul s-a implicat \xc3\xaen concertul \xe2\x80\x9dRock For Revolution\xe2\x80\x9d care a str\xc3\xa2ns bani pentru peste 100 de familii care au avut victime \xc3\xaen\xc2\xa0 Revolu\xc8\x9bie._NEWLINE_Un concert memorabil de revenire a trupei a avut loc \xc3\xaen 5 octombrie\xc2\xa02014, pe scena Filarmonicii Banatul din Timi\xc8\x99oara \xc8\x99i se reg\xc4\x83se\xc8\x99te pe dublul DVD \xe2\x80\x9e41 Pro Musica Live in Timi\xc8\x99oara\xe2\x80\x9c. Al doilea dintre DVD-uri include trei bonusuri video din repertorioul Doors, Rolling Stones \xc8\x99i Pink Floyd c\xc3\xa2ntate \xc3\xaen acela\xc8\x99i concert, un making of, un timelapse \xc8\x99i patru slide-show- uri, dar \xc8\x99i un\xc2\xa0 folder cu toate cele 23 de piese sub form\xc4\x83 de mp3. (alte surse )_NEWLINE_DVD-ul a fost lansat oficial \xc3\xaen 8 mai\xc2\xa02015, printr-o\xc2\xa0 proiec\xc8\x9bie \xc3\xaen Sala Multifunc\xc8\x9bional\xc4\x83 a Consiliului Jude\xc8\x9bean Timi\xc8\x99, dup\xc4\x83 ce, \xc3\xaen seara precedent\xc4\x83, \xc3\xaen curtea interioar\xc4\x83 principal\xc4\x83 a Penitenciarului Popa \xc8\x98apc\xc4\x83 din Timi\xc8\x99oara, a avut loc un inedit concert Pro Musica, sub genericul \xe2\x80\x9d\xc8\x98i \xc3\xaentre ziduri sunt inimi!\xe2\x80\x9c. Concertul a fost inclus \xc3\xaen calendarul ac\xc8\x9biunilor culturale de\xc2\xa0 candidatur\xc4\x83 a ora\xc8\x99ului Timi\xc8\x99oara la titlul de Capital\xc4\x83 Cultural\xc4\x83 European\xc4\x83 pentru anul 2021 \xc8\x99i se reg\xc4\x83se\xc8\x99te pe un alt DVD \xe2\x80\x9dLive In Prison\xe2\x80\x9d care a ap\xc4\x83rut \xc3\xaen\xc2\xa02016.(alte surse  )_NEWLINE_Complet\xc4\x83ri:_NEWLINE_Printre membrii forma\xc8\x9biei s-au num\xc4\x83rat Mario Florescu, Vasile Dolga, Dietrich (Dixie) Krauser,Marian Odangiu, Horea Cri\xc8\x99ovan \xc8\x99i Erlend Krauser._NEWLINE_\xc3\x8en noiembrie 2009, fostul solist al forma\xc8\x9biei, Nae Tarnoczi s-a sinucis.'